text: [{"text_idx": "#000000", "text": "Sunnukv\u00f8ldi\u00f0 3. juni vo\u0301ru vit n\u00f8kur u\u0301r Kristnastovu, sum fo\u0301ru inn i\u0301 Betesda, sum liggur vi\u00f0 N\u00f8rreport, fyri at hoyra sangaran og sangskrivaran, Stuart Townend, syngja. Hann hevur skriva\u00f0 fleiri sangir, sum vit syngja a\u0301 m\u00f8tum okkara \u2013 teirra millum \u201cTa\u00f0 finst ein vo\u0301n\u201d \u201cGuds k\u00e6rleiki eitt undur er\u201d og \u201cA\u0301 Kristus bert mi\u0301n vo\u0301n er bygd\u201d. So her var h\u00f8vi\u00f0 at hitta og hoyra mannin, sum hevur givi\u00f0 okkum fleiri av teimum sangum, vit elska at syngja."}, {"text_idx": "#000001", "text": "Og ho\u0301ast hitin var no\u0301gvur hetta kv\u00f8ldi\u00f0, fingu vit eitt sangkv\u00f8ld, sum gav okkum naka\u00f0 serstakt. Stuart Townend hev\u00f0i eitt orkestur vi\u00f0 s\u00e6r, har b\u00e6\u00f0i ein do\u0301ttir og sonur vo\u0301ru vi\u00f0. Og ta\u00f0 var skilligt, at hann kendi seg v\u00e6l heima millum a\u0301hoyrarnar, sum to\u0301ktust at kenna fleiri av sangunum. Umframt at syngja fyri, so tosa\u00f0i Stuart Townend inn i\u0301millum, og ta\u00f0 fleyt na\u0301ttu\u0301rliga vi\u00f0 bakgrund, kunning og upply\u0301singum um sangirnar. Alt var v\u00e6l og vir\u00f0iliga frambori\u00f0."}, {"text_idx": "#000002", "text": "Townend skrivar tekstir vi\u00f0 innihaldi, i\u00f0 hava evangeliska og bi\u0301bliska dy\u0301bd \u2013 ofta vi\u00f0 ma\u0301landi or\u00f0um \u2013 og ti\u0301, tru\u0301gvi eg, at teir nema hj\u00f8rtuni a\u0301 ein serstakan ha\u0301tt. L\u00f8gini eru at kalla einf\u00f8ld, men v\u00f8kur, fo\u0301lkslig og fangandi. Fo\u0301lk fingu h\u00f8vi at syngja vi\u00f0, og sangurin runga\u00f0i eisini vi\u00f0 megi hesa kv\u00f8ldarl\u00f8tuna i\u0301 Betesda og bar bo\u00f0 um, at sangir Townends munnu vera no\u0301gv ny\u0301ttir i\u0301 fleiri kirkjum og samkomum."}, {"text_idx": "#000003", "text": "Og sera gri\u0301pandi var at hoyra sangin, i\u00f0 hann skriva\u00f0i, ta\u0301 i\u00f0 beiggi hansara, Phil, var sju\u0301kur av krabbameini. Teir ba\u0301\u00f0ir, Stuart og Phil, sungu sangin inn saman vi\u00f0 familjuni, og hendan uppt\u00f8ka kann hoyrast a\u0301 youtube (si\u0301 link ni\u00f0anfyri). I\u0301 dag er Phil heima hja\u0301 Harranum \u2013 hann anda\u00f0ist i\u0301 fj\u00f8r."}, {"text_idx": "#000004", "text": "Annars f\u00f8ldi eg at h\u00e6ddarpunkti\u00f0 var l\u00f8tan, ta\u0301 \u201cThere is a hope\u201d var sungin, og \u00f8ll to\u0301ku undir vi\u00f0 hesum vakra og mergja\u00f0a sangi, sum er vor\u00f0in ein elska\u00f0ur sangur millum fo\u0301lk. Hann var sungin a\u0301 enskum, men to\u0301 vi\u00f0 onkrum versi a\u0301 donskum. Og fo\u0301lk sungu vi\u00f0 av hjarta og sa\u0301l. Hetta er kanska besti sangurin, sum er komin fra\u0301 Townend, umtalandi vo\u0301nina, vit hava i\u0301 Kristusi einum heimi, har menniskju eru merkt av vo\u0301nloysi."}, {"text_idx": "#000005", "text": "Eg fekk eitt stutt h\u00f8vi til at heilsa upp a\u0301 Stuart Townend aftan a\u0301 sangl\u00f8tuna, sum var\u00f0 hildin i\u0301 tveimum. Eg greiddi honum fra\u0301, at eg kom u\u0301r F\u00f8royum, og at fleiri av sangum hansara vo\u0301ru sungnir millum f\u00f8royingar. Eg helt fyri, at hann, at hann a\u0301tti at vitja F\u00f8royar eisini. Ja, var svari\u00f0 \u2013 um hann fekk eina innbjo\u0301\u00f0ing vildi hann \u201cconsider it seriously\u201d."}, {"text_idx": "#000006", "text": "Eitt go\u0301\u00f0 og gevandi sangl\u00f8ta var av, sum hev\u00f0i vart i\u0301 umlei\u00f0 tveir ti\u0301mar, og fo\u0301lk leita\u00f0u heimaftur, v\u00e6l hy\u0301rd og takksom."}, {"text_idx": "#000007", "text": "NB! Sangurin \u201cKeep you here\u201d sungin saman vi\u00f0 beiggjanum, Phil Townend, og familjuni kann hoyrast HER"}]